09/Sv. 2 Službeni list Europske unije 37 31993R3199 L 288/12 SLUŽBENI LIST EUROPSKIH ZAJEDNICA 23.11.1993. UREDBA KOMISIJE (EZ) br. 3199/93 od 22. studenoga 1993. o uzajamnom priznavanju postupaka potpunog denaturiranja alkohola radi oslobođenja od trošarine KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Direktivu Vijeća 92/83/EEZ od 19. listopada 1992. o usklađivanju struktura trošarina na alkohol i alkoholna pića ('), a posebno njezin članak 27. stavak 4., uzimajući u obzir Direktivu Vijeća 92/12/EEZ od 25. veljače 1992. o općim aranžmanima za proizvode koji podliježu troša- rinama te o držanju i prometu tih proizvoda i njihovom praće- nju (*), kako je izmijenjena Direktivom 92/108/EEZ (?), a posebno njezin članak 24., uzimajući u obzir mišljenje Odbora za trošarine, budući da u skladu s člankom 27. stavkom 1. točkom (a) Direktive 92/83/EEZ države članice moraju osloboditi od troša- rine alkohol koji je potpuno denaturiran, u skladu sa zahtjevima bilo koje države članice, uz uvjet da su takvi zahtjevi propisno prijavljeni i da su prihvaćeni u skladu s uvjetima utvrđenim u stavcima 3. i 4. tog članka; budući da su primljene primjedbe o prijavljenim zahtjevima; budući da je stoga, u skladu sa zahtjevima iz stavka 4. nave- denog članka, potrebno donijeti odluku u skladu s postupkom utvrđenim u članku 24. Direktive 92/12/EEZ, DONIJELA JE OVU UREDBU: Članak 1. Denaturanti koji se koriste u svakoj državi članici za potpuno denaturiranje alkohola, u skladu s člankom 27. stavkom 1. točkom (a) Direktive 92/83/EEZ, opisani su u Prilogu ovoj Uredbi. Članak 2. Ova Uredba stupa na snagu na dan objave u Službenom listu Europskih zajednica. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 22. studenoga 1993. SL L 316, 31.10.1992., str. 21. (2) SL L 76, 23.3.1992., str. 1. SL L 390, 31.12.1992., str. 124. Za Komisiju Christiane SCRIVENER Članica Komisije